**Malokarpatský slávik 15. - 16. 5. 2020,**

**súťaž spevákov amatérov - populárnej piesne**

**Organizátor súťaže: Bratislavský samosprávny kraj, Malokarpatské osvetové stredisko v Modre**

1. Podmienkou účasti v súťaži je povinnosť zúčastniť sa **výberového konkurzu, ktorý sa uskutoční 15. 5. 2020 v Kultúrnom dome v Budmericiach**

(bez účasti verejnosti, okrem sprievodu - rodičov, pedagógov).

**Súťažné finále** **sa uskutoční** **16. 5. 2020 v Budmericiach**, v parku Budmerického kaštieľa ako súčasť programu podujatia „Budmerická fazulovica“ pred obecenstvom a pozvanými médiami (2000 - 5000 divákov). Ubytovanie na základe prihlášky zabezpečí v Budmericiach organizátor, platí súťažiaci (12,-€ osoba/noc).

Do finálového galaprogramu postúpi maximálne 25 interpretov vybraných odbornou porotou.

Do výberového konkurzu si uchádzači pripravia dve súťažné piesne zo žánrovej oblasti populárnej hudby. Iný žáner nie je predmetom súťaže.

Vlastná tvorba je vítaná!

**NOVÉ :** Podmienkou účasti je , že jedna pieseň musí byť slovenská. Pri interpretácii v iných jazykoch sa bude vyžadovať správna výslovnosť. Každý súťažiaci môže mať vlastný hudobný sprievod (potrebný hudobný nástroj si interpret zabezpečí individuálne), podkladovú melódiu na CD, USB (bez spevu).

Súťaží sa vo vekových kategóriách:

I. kategória 10 - 13 roční III. kategória 19 - 30 roční V. kategória - vlastná tvorba

II. kategória 14 - 18 roční IV. kategória 31 - neobmedzene

2. Cieľom súťaže je podporovať záujmovo-umeleckú činnosť, vyhľadávať nádejné talenty a dať možnosť talentovaným spevákom prezentovať sa na verejnosti.

Do súťaže sa môže prihlásiť každý vo veku od 10 rokov, horná veková hranica nie je obmedzená.

Pri výbere piesní z hľadiska dramaturgie organizátor odporúča výber tak, aby jedna bola v rýchlejšom a druhá v pomalom tempe. Súťažné piesne treba interpretovať bez textovej predlohy. Oblečenie súťažiacich by malo byť adekvátne súťažnej atmosfére, repertoáru.

3. Podmienkou účasti vo výberovom konkurze je vyplnenie a **odoslanie PRIHLÁŠKY do 30. marca 2020** na adresu Malokarpatské osvetové stredisko, Horná 20, 900 01 Modra, alebo mailom na mladenovova@moska.sk **a zaplatenie nominačného poplatku 20,-€. Platí sa bankovým prevodom alebo poštovou poukážkou na účet Malokarpatského osvetového strediska v Modre , IBAN: SK 81 8180 0000 0070 0047 1939,**

**VS: 052020 do poznámky uveďte meno účastníka**. Doklad o zaplatení nominačného poplatku (fotokópia ústrižku, naskenuj) priložte k prihláške. Nominačný poplatok sa nevracia. Z pozbieranej sumy budú hradené organizačné výdavky, občerstvenie a ceny pre súťažiacich.

Prihlášku i poplatok je možné odovzdať osobne v MOS Modra.

4. Odbornú porotu menuje riaditeľka MOS Modra.

5. Porota bude hodnotiť intonáciu, súhru s hudobným sprievodom, pohybovú kultúru a celkový dojem z interpretácie.

V jednotlivých kategóriách budú udelené ceny 1. miesto, 2., 3. miesto a zo všetkých súťažiacich bude **vyhlásený jeden - Laureát Malokarpatský slávik roku 2020.**

6. Špeciálnou cenou bude **Cena divákov**.

7. Organizátor neprepláca zúčastneným uchádzačom dopravu a iné náklady spojené s účasťou na súťaži.

**Informácie: Darina Mladenovová, t.č.: 0918 971 090, e-mail: mladenovova@moska.sk, www.moska.sk. Odoslaním prihlášky súhlasíte so zverejnením videozáznamu a fotografií podujatia Malokarpatský slávik 2020 na účely propagácie súťaže a MOS v médiách a na webovej stránke.**

**PRIHLÁŠKA - Malokarpatský slávik 2020**

Meno a priezvisko: ..............................................................................................................................................................

Adresa: ........................................................................................................ Telefón: .........................................................

Dátum narodenia: ...............................................e-mail:.....................................................................................................

Názov prvej súťažnej piesne: ..............................................................................................................................................

Pôvodný interpret: ..............................................................................................................................................................

Názov druhej súťažnej piesne: ............................................................................................................................................

Pôvodný interpret: ..............................................................................................................................................................

Sprievod (USB, CD, nástroj): .....................................................................................................................

Ubytovanie 15. 5. 2020: cena 12,€/os/noc

Žiadam rezerváciu ubytovania pre.......................... osôb.

UPOZORNENIE !!!

CD nahrávka ako sprievodná melódia (podklad) musí byť viditeľne nálepkou označená menom, číslom potrebnej sprievodnej melódie BEZ SPIEVANÉHO TEXTU pôvodného interpreta. Vyhlasujem, že podmienky súťaže sú mi jasné.

Dátum: ................................ ...............................................

podpis